


VZNESENÉ PRIPOMIENKY V RÁMCI PRIPOMIENKOVÉHO KONANIA
Návrh vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy a výstavby Slovenskej republiky č. 135/2018 Z. z., ktorou sa ustanovujú podrobnosti v oblasti cestnej technickej kontroly v znení neskorších predpisov
LP/2026/528
Vysvetlivky k použitým skratkám v tabuľke:
O – obyčajná
Z – zásadná
Počet vznesených pripomienok, z toho zásadných: 	10/0
Počet vznesených hromadných pripomienok: 	0

Vznesené pripomienky
	Subjekt
	Typ
	Pripomienka

	MFSR
Ministerstvo financií Slovenskej republiky
	O
	Celému materiálu
Návrh je potrebné zosúladiť s prílohou č. 1 Legislatívnych pravidiel vlády SR (napríklad v čl. I bode 3 § 15 ods. 3 za slovo „druhú“ vložiť slová „časť školenia“, v bode 5 § 16 ods. 7 poslednej vete a ods. 8 poslednej vete za slovo „absolvovanie“ vložiť slovo „záverečného“, v bode 7 § 17 ods. 3 písm. d) vypustiť slovo „jednotlivých“ ako nadbytočné, v bode 13 slovo „riadku“ nahradiť slovom „bode“).

	MHSR
Ministerstvo hospodárstva Slovenskej republiky
	O
	doložke vybraných vplyvov
Odporúčame doplniť  v časti 8. „Preskúmanie účelnosti“ termín, kedy by malo dôjsť k preskúmaniu účinnosti a účelnosti predkladaného materiálu a kritériá, na základe ktorých bude preskúmanie vykonané.
Odôvodnenie: V zmysle Jednotnej metodiky je predkladateľ povinný v Doložke vybraných vplyvov v časti č. 8" nastaviť čas, po ktorom dôjde k preskúmaniu, ako aj kritériá, na základe ktorých sa prieskum zrealizuje. Cieľom prieskumu je overiť, či riešenie problému, ktoré bolo prijaté, plní svoj účel a či bol uvedený problém odstránený. Povinné preskúmanie účelnosti sa nevzťahuje na vykonávací právny predpis, ktorého predmetom je len vyhlásenie sumy, ktorej výpočet je upravený príslušným zákonom.

	MKSR
Ministerstvo kultúry Slovenskej republiky
	O
	Čl. I
V novelizačnom bode 3 navrhujeme na konci vety za slovom „školenia.“ doplniť horné úvodzovky a bodku.

Odôvodnenie: Legislatívno-technická pripomienka.

	MOSR
Ministerstvo obrany Slovenskej republiky
	O
	úvodnej vete návrhu vyhlášky
V úvodnej vete návrhu vyhlášky odporúčame za slovo „zákonov“ vložiť slová „v znení zákona č. 249/2026 Z. z.“. 
Odôvodnenie
Odporúčame legislatívno-technickú úpravu citácie splnomocňovacieho ustanovenia v úvodnej vete v súlade s bodom 51 prílohy č. 1 k Legislatívnym pravidlám vlády SR. Splnomocňovacie ustanovenie § 136 ods. 3 písm. e) zákona č. 106/2018 Z. z. bude novelizované čl. I bodom 104 zákona č. 249/2026 Z. z. s účinnosťou od 1. januára 2027.

	MSSR
Ministerstvo spravodlivosti Slovenskej republiky
	O
	bodu 3 (§ 15)
Z dôvodu dosiahnutia súladu s Legislatívnymi pravidlami vlády SR (Príloha č. 1 bod 31. k legislatívnym pravidlám) odporúčame predkladateľovi v bode 3 na konci vety za bodkou uviesť úvodzovky hore a bodku.

	MZSR
Ministerstvo zdravotníctva Slovenskej republiky
	O
	čl. I bod 7 § 17 ods. 2
V čl. I bode 7 § 17 ods. 2 odporúčame slová „Potvrdenia sa vydávajú“ nahradiť slovami „Potvrdenie sa vydáva“. 

Odôvodnenie: Navrhovanú úpravu odporúčame z dôvodu zabezpečenia terminologickej a gramatickej jednotnosti ustanovenia, keďže v predchádzajúcich vetách sa používa jednotné číslo.

	MZSR
Ministerstvo zdravotníctva Slovenskej republiky
	O
	čl. I bod 3 § 15 ods. 3
V čl. I bode 3 § 15 ods. 3 odporúčame slová „časť školenia“ nahradiť slovami „časť priebežného školenia“. 

Odôvodnenie: Zjednotenie terminológie v súvislosti s používaním pojmu „priebežné školenie“.

	SMaT
SMaT - Spoločenstvo majiteľov a technikov STK, PEK, PKO
	O
	Čl. I. § 16 ods. 7 a 8
§ 16 ods. 7 a ods. 8 navrhujeme v texte nahradiť slovo „šesť“ (odsek 7) a „päť" (odsek 8) slovom „sedem“ a slovné spojenie „ jednu vyučovaciu hodinu odborných konzultácií “  nahradiť slovným spojením „odborné  konzultácie“. Zároveň navrhujeme nahradiť v poslednej vete slovné spojenie „záverečného testu“ slovným spojením „ priebežného školenia“. 

Odôvodnenie: priebežné školenie má byť zostavené z noviniek a zmien metodických pokynov prípadne zmien zákona alebo vyhlášok a odborných konzultácií a nie z tém základného školenia, zároveň záverečný test má obsahovať praktickú ukážku len v prípade, ak sa jedná o novozavedenú praktickú ukážku a nie ako možnosť zadať do záverečného testu praktickú ukážku kedykoľvek a z čohokoľvek, preto je potrebné, aby textácia bola formulovaná, tak aby nedošlo k nesprávnej implementácií pri novom priebežnom vzdelávaní a splnil sa účel zavedenia.

	SMaT
SMaT - Spoločenstvo majiteľov a technikov STK, PEK, PKO
	O
	Čl. I. § 17 ods. 2
§ 17 ods. 2 navrhujeme odstrániť slovo „všetkých častí“ 

Odôvodnenie: nadriadený orgán potrebuje potvrdenie o úspešne ukončenej časti školenia, aby mal vedomosť či technik cestnej technickej kontroly danú časť absolvoval, s akým výsledkom a či môže pokračovať v priebežnom vzdelávaní, z uvedeného dôvodu by malo byť po každej časti vystavené potvrdenie o jej úspešnom ukončení.

	Verejnosť
Verejnosť
	O
	Doložke zlučiteľnosti
Doložku zlučiteľnosti je potrebné prepracovať.
Prostredníctvom vyhlášky č. 135/2018 Z. z. sa vykonáva transpozícia smernice 2014/45/EÚ, ktorá v článku 8 ods. 4 uvádza: "Podrobnejšie cestné technické kontroly vykonávajú kontrolní technici, ktorí spĺňajú minimálne požiadavky na spôsobilosť a odborné vzdelanie, ktoré sú ustanovené v článku 13 a v prílohe IV k smernici 2014/45/EÚ. Členské štáty môžu ustanoviť, že kontrolní technici, ktorí vykonávajú kontroly v určených zariadeniach cestnej kontroly alebo používajú mobilné kontrolné jednotky, musia spĺňať uvedené požiadavky alebo rovnocenné požiadavky, ktoré schválil príslušný orgán."
Touto vyhláškou sa menia ustanovenia o vzdelávaní technikov cestnej technickej kontroly. Nie je pravda, že by problematika tejto novely nebola upravená v práve Európskej únie.

	GPSR
Generálna prokuratúra Slovenskej republiky
	
	Odoslané bez pripomienok

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok

	MPSVRSR
Ministerstvo práce, sociálnych vecí a rodiny Slovenskej republiky
	
	Odoslané bez pripomienok

	MVSR
Ministerstvo vnútra Slovenskej republiky
	
	Odoslané bez pripomienok

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok

	MŽPSR
Ministerstvo životného prostredia Slovenskej republiky
	
	Odoslané bez pripomienok

	NBS
Národná banka Slovenska
	
	Odoslané bez pripomienok

	NBÚ
Národný bezpečnostný úrad
	
	Odoslané bez pripomienok

	PMÚSR
Protimonopolný úrad Slovenskej republiky
	
	Odoslané bez pripomienok

	ÚGKKSR
Úrad geodézie, kartografie a katastra Slovenskej republiky
	
	Odoslané bez pripomienok

	ÚJDSR
Úrad jadrového dozoru Slovenskej republiky
	
	Odoslané bez pripomienok

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	
	Odoslané bez pripomienok

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok

	ÚVO
Úrad pre verejné obstarávanie
	
	Odoslané bez pripomienok

	ŠÚSR
Štatistický úrad Slovenskej republiky
	
	Odoslané bez pripomienok



Vznesené hromadné pripomienky
	Subjekt
	Podporo-
vatelia
	Pripomienka

	K materiálu neboli pridané hromadné pripomienky.

